**פרוטוקול ועדת בטיחות מתאריך 29.1.19**

**השתתפו:** פרופ' אילנה לוטן- יו"ר ועדת בטיחות, ד"ר עתליה תובל – החוג לאפידמיולוגיה ורפואה מונעת, יעל גוב - ממונה בטיחות רפואה, יורם ג'ורג' – מנהל גוש רפואה, ,יוסי לוי-ע. משנה מנהלי לענייני לוגיסטיקה, ד"ר גלית לב מאור - החוג לגנטיקה מולקולרית, רינת אדלהייט - ממונה בטיחות קרינה ולייזרים, ד"ר אריאלה מתתיהו - מיקרוביולוגיה ואימונולוגיה קלינית, ארז מגידיש – ממונה בטיחות אוניברסיטאית, ד"ר מיכאל מיליאבסקי – החוג לפתולוגיה, ד"ר דפנה להט ד"ר גלעד מס – מנהל היח' לציוד בין מחלקתי, ד"ר לאה ציפורן – החוג לביולוגיה תאית והתפתחותית, ד"ר גלית לב מאור החוג לגנטיקה מולקולרית, רחמים הדר - מנהל יחידת הבטיחות, ד"ר אסתי מייקל ממונה בטיחות ביולוגית, אביבה מוסקונה סגן ראש מנהל לתקציב, ד"ר נילי נפתלי שני- מכון לחקר הלב שיבא תל השומר.

**לא השתתפו:** מיכל גלבוע, ד"ר אלה היימן החוג לאנטומיה ואנתרופולוגיה**,** ד"ר ד"ר מיקי הרלב – מנהל המרכז לשירות וטרינרי, מנחם גנוט יחידת הבטיחות, פרופ' מירון ויינרב - רפואת שיניים, ד"ר מיכל טלר מכון פלסנשטיין, ד"ר אריאלה מתתיהו - מיקרוביולוגיה ואימונולוגיה קלינית.

פרופ' אילנה לוטן – ברכות לנאמני הבטיחות החדשים: ד"ר עתליה תובל – החוג לאפידמיולוגיה ורפואה המחליפה את אניה ביאליק וד"ר נילי נפתלי שני- מכון לחקר הלב שיבא תל השומר המחליפה את ד"ר נטלי לנדא. תודה רבה לפורשות על פעילותן המוערכת בנושאי הבטיחות.

הופץ מכתב לחוקרים ע"י יעל גוב על איסור עבודה עם חומרי הרדמה ובעיקר איזופלורן על שולחן המעבדה ללא אישור של ד"ר מיקי הרלב וללא עמידה בנהלי הבטיחות המעודכנים של עבודה עם חיות מעבדה אשר נכתב ע"י אסתי מייקל.

תודות לרחמים הדר על אישור בקשת המצ'ינג של הפקולטה להחלפת תאורה במעברים שבין בית החיות לבניין הפקולטה, 10 משטפות עיניים המותקנות על ברז המעבדה ו -5 זרועות יניקה כאמצעי להגנה בעבודה עם איזופלורן כאשר העבודה על שולחן המעבדה בנסיבות הקיימות.

החלטות אישור המצ'ינג נכון להיום מתבצעות ללא וועדה אלא בין מנהל יחידת הבטיחות רחמים הדר ומנכ"ל האוניברסיטה.

דיון כיצד לממש את חיוב המצ'ינג על מנת שזה יתבצע בצורה חלקה וללא סיבוכים. הומלץ שאביבה מוסקונה תטפל בנושא החיוב מול אורן קדוש. כל חוקר מחויב בהזמנה פרטנית בהתאם לרכישה.

גלית לב מאור מעלה נושא בעייתי של רוחות חזקות בקומה 10. פרופיל החלונות ישן ופרוץ ובשבוע החולף נכנסו מים והרטיבו אינקובטור, מבקשת לטפל בבעיה באופן דחוף. הוסכם שהיא תקבע עם יוסי לוי לפתרון הבעיה באופן זמני. לפתרון קבוע צריך להחליף את כל הפרופילים של החלונות והעלויות מאוד גבוהות מציע לפנות למנכ"ל לצורך עזרה במימון. כמו כן ציין שיש חוקרים אשר ממנו החלפת חלונות אלה מתקציבם. ישנם בפקולטה בעיות של איוורור ומזוג קשות אשר חייבים לפתור וכרגע הם בעדיפות ראשונה.

סיור לימודי לחברי וועדת הבטיחות – דבי רפפורט קבלה את המשימה והיא כבר מתארגנת לכך. יוסי מציע לערוך סיור ברכבת התחתית כפי שהוא מארגן לצוות עובדי אב הבית.

אסתי מייקל- נוהל העבודה עם איזופלורן בנוי בצורת טבלה והוא נגיש וקל להבנה ולהתארגנות. כמו כן עודכן נוהל חיסונים כאשר האחריות לביצוע מוטלת על מנהל המעבדה. באשר ללומדות המתוכננות ע"י יחידת הבטיחות נכון להיום המגעים עם חברת Hugo אשר כבר תכננה לומדות למוסדות אקדמיים אחרים. הלומדות יכללו את כל נושאי הבטיחות .

שיפור אתר הבטיחות ע"י מיקי פלד על מנת שיהיה נגיש וידידותי למשתמש.